CELEX: C2006/331/14
Language: fi
Date: 2006-12-30 00:00:00
Title: Asia C-170/05: Yhteisöjen tuomioistuimen tuomio (ensimmäinen jaosto) 14.12.2006 (Conseil d'État'n (Ranska) esittämä ennakkoratkaisupyyntö) — Denkavit Internationaal BV ja Denkavit France SARL v. Ministre de l'Économie, des Finances et de l'Industrie (Sijoittautumisvapaus — Yhtiövero — Osinkojen jakaminen — Maassa asuville yhtiöille maksettujen osinkojen vapauttaminen verosta — Ulkomailla asuville yhtiöille maksetuista osingoista kannettu lähdevero — Kaksinkertaisen verotuksen estämiseksi tehty verosopimus — Mahdollisuus vähentää lähdeverona kannettu määrä toisessa jäsenvaltiossa maksettavasta verosta)

30.12.2006   
            
            
               FI
            
            
               Euroopan unionin virallinen lehti
            
            
               C 331/9
            
         Yhteisöjen tuomioistuimen tuomio (ensimmäinen jaosto) 14.12.2006 (Conseil d'État'n (Ranska) esittämä ennakkoratkaisupyyntö) — Denkavit Internationaal BV ja Denkavit France SARL v. Ministre de l'Économie, des Finances et de l'Industrie
   (Asia C-170/05) (1)
   
   (Sijoittautumisvapaus - Yhtiövero - Osinkojen jakaminen - Maassa asuville yhtiöille maksettujen osinkojen vapauttaminen verosta - Ulkomailla asuville yhtiöille maksetuista osingoista kannettu lähdevero - Kaksinkertaisen verotuksen estämiseksi tehty verosopimus - Mahdollisuus vähentää lähdeverona kannettu määrä toisessa jäsenvaltiossa maksettavasta verosta)
   (2006/C 331/14)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantajat: Denkavit Internationaal BV ja Denkavit France SARL
   
      Vastaaja: Ministre de l'Économie, des Finances et de l'Industrie
   Oikeudenkäynnin kohde
   Ennakkoratkaisupyyntö — Conseil d'Etat (Ranska) — EY 43 artiklan tulkinta — Emoyhtiölle, jonka asuinpaikka on toisessa jäsenvaltiossa, jaettavien osinkojen lähdeverotus ja emoyhtiölle, jonka asuinpaikka on kyseessä olevan valtion alueella, jaettavien osinkojen vapauttaminen verosta — Verosopimus, jossa määrätään mahdollisuudesta vähentää vero toisessa jäsenvaltiossa suoritettavan veron määrästä
   Tuomiolauselma
   
               1)
            
            
               EY 43 ja EY 48 artiklan kanssa ristiriidassa on kansallinen lainsäädäntö, joka muodostaa sijoittautumisvapauden syrjivän rajoituksen sikäli kuin sillä asetetaan ulkomailla asuvan emoyhtiön vastattavaksi osinkojen verotuksesta aiheutuva rasitus mutta vapautetaan lähes täysin tästä rasituksesta maassa asuvat emoyhtiöt.
            
         
               2)
            
            
               EY 43 ja EY 48 artiklan kanssa ristiriidassa on kansallinen lainsäädäntö, jossa säädetään ainoastaan ulkomailla asuvien emoyhtiöiden osalta maassa asuvien tytäryhtiöiden maksamiin osinkoihin kohdistuvasta lähdeveron muodossa kannettavasta verotuksesta, vaikka kyseisen jäsenvaltion ja jonkin toisen jäsenvaltion välisessä verosopimuksessa, jossa tämä lähdeverotus sallitaan, määrätään mahdollisuudesta vähentää mainitussa toisessa jäsenvaltiossa maksettavasta verosta kyseisen kansallisen lainsäädännön johdosta syntynyt verorasitus, jos emoyhtiön on mainitussa toisessa jäsenvaltiossa mahdotonta suorittaa verosopimuksessa määrättyä vähennystä.
            
         
      (1)  EUVL C 155, 25.6.2005.